

**Қазақстан Республикасы Президентiнiң 2002 жылғы 20 ақпандағы N 811 Жарлығын iске асыру жөнiндегi шаралар туралы**

Қазақстан Республикасы Үкіметінің қаулысы 2002 жылғы 25 ақпан N 248.

      Қазақстан Республикасы Президентiнiң "Ел экономикасының мұнай-газ секторындағы мемлекеттiң мүдделерiн одан әрi қамтамасыз ету жөнiндегi шаралар туралы" 2002 жылғы 20 ақпандағы N 811 Жарлығын (бұдан әрi - Жарлық) iске асыру мақсатында Қазақстан Республикасының Yкiметi қаулы етеді:

      1. Қазақстан Республикасының Энергетика және минералдық ресурстар министрлiгi заңнамада белгiленген тәртiппен:

      1) Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетiмен бiрлесiп, "Қазақойл" ұлттық мұнай-газ компаниясы" мен "Мұнай және газ тасымалдау" ұлттық компаниясы" жабық акционерлiк қоғамдары (бұдан әрi - Жабық акционерлiк қоғамдар) акцияларының мемлекеттiк пакеттерi мен өзге де мүлiктерiн беру жолымен "ҚазМұнайГаз" ұлттық компаниясы" (бұдан әрi - "ҚазМұнайГаз" ҰК) жабық акционерлiк қоғамының жарғылық капиталын қалыптастыруды;

      2) "ҚазМұнайГаз" ҰК жарғысын бекiтудi және оны мемлекеттiк тiркеудi;

      3) Алынып тасталды - ҚР Үкіметінің 2002.09.25 N 1051 қаулысымен.

      4) Қазақстан Республикасының Әдiлет министрлiгiмен бiрлесiп, бiр ай мерзiмде Қазақстан Республикасының нормативтiк құқықтық кесiмдерiн Жарлыққа және осы қаулыға сәйкес келтiру жөнiнде ұсыныстар енгiзудi, сондай-ақ оларды iске асыру жөнiнде өзге де шаралар қабылдауды қамтамасыз етсiн.

      Ескерту. 1-тармаққа өзгерту енгізілді - ҚР Үкіметінің 2002.09.25 N 1051 қаулысымен.

      2. Алынып тасталды - ҚР Үкіметінің 2010.05.20 № 454 Қаулысымен.

      3. Қазақстан Республикасының Энергетика және минералдық ресурстар министрлiгi заңнамада белгiленген тәртiппен:

      1) өнiмдi бөлу туралы жоғарыда аталған және басқа да келiсiмдерге және осы қаулыны iске асыруға бағытталған оларға iлеспе өзге де құжаттарға тиiстi өзгерiстер енгiзудi қамтамасыз етсiн;

      2) "ҚазМұнайГаз" ҰК-на өкiлеттi орган Функцияларын жүзеге асыру үшiн қажеттi, өнiмдi бөлу туралы жоғарыда аталған келiсiмдерге қатысты материалдарды беретiн болсын;

      3) бiр ай мерзiмде Қазақстан Республикасының Үкiметiне:

      "ҚазМұнайГаз" ҰК мұнай операцияларын жүзеге асыратын мердiгерлермен келiсiм-шарттарда келiсiм-шарттарға үлестiк қатысу арқылы мемлекеттiк мүдделердi бiлдiруiнiң тәртiбi туралы;

      мемлекеттiк органдар мен "ҚазМұнайГаз" ҰК арасында мұнай операцияларындағы өкiлеттiктердi дәл ажырату туралы қаулылардың жобаларын енгiзсiн.

      4. "ҚазМұнайГаз" ҰК белгiленген тәртiппен:

      1) Жабық акционерлiк қоғамдардың мiндеттерiн, басқару функциялары мен құрылымын оңтайландыру мақсатында оларды қайта ұйымдастыру процесiн қамтамасыз ету;

      2) ұйымдардың активтерiн, акцияларын және қайта ұйымдастырылатын Жабық акционерлiк қоғамдардың меншiгiндегi және/немесе басқаруындағы жарғылық капиталдарындағы қатысу үлестерiн жұмылдыру жөнiнде шаралар қабылдасын.

      5. Қоса берiлiп отырған Қазақстан Республикасы Үкiметiнiң кейбiр шешiмдерiне енгiзiлетiн өзгерiстер мен толықтырулар бекiтiлсiн.

      6. Мыналардың күшi жойылды деп танылсын:

      1) "Қазақойл" ұлттық мұнай-газ компаниясы" жабық акционерлiк қоғамының кейбiр мәселелерi туралы" Қазақстан Республикасы Үкiметiнiң 2001 жылғы 13 қаңтардағы N 37 қаулысы;

      2) "Қазақойл" ұлттық мұнай-газ компаниясы" жабық акционерлiк қоғамының кейбiр мәселелерi туралы" Қазақстан Республикасы Үкiметiнiң 2001 жылғы 9 тамыздағы N 1044 қаулысы.

      7. Осы қаулының орындалуын бақылау Қазақстан Республикасы Премьер-Министрiнiң орынбасары К.Қ.Мәсiмовке жүктелсiн.

      8. Осы қаулы қол қойылған күнiнен бастап күшiне енедi.

      Қазақстан Республикасының

      Премьер-Министрі

|  |  |
| --- | --- |
|   | Қазақстан РеспубликасыYкiметiнің2002 жылғы 25 ақпандағыN 248 қаулысына1-қосымша |

 **"ҚазМұнайГаз" ұлттық компаниясы" жабық акционерлiк**
**қоғамы директорлар кеңесiнiң құрамы**

      Қарабалин Ұзақбай Сүлейменұлы - Қазақстан Республикасының

      Энергетика және минералдық ресурстар

      вице-министрi;

      Андрющенко Александр Иванович - Қазақстан Республикасының Экономика

      және сауда бiрiншi вице-министрi;

      Нәлiбаев Әбдiхалық Зәкiрұлы - Қазақстан Республикасы

      Премьер-Министрiнiң Кеңсесi

      Басшысының орынбасары;

      Раханов Мақсұтбек Смағұлұлы - Қазақстан Республикасының Қаржы

      министрлiгi Мемлекеттiк мүлiк және

      жекешелендiру комитетiнiң төрағасы;

      Қиынов Ләззат Кетебайұлы - "ҚазМұнайГаз" ұлттық компаниясы"

      жабық акционерлiк қоғамының

      президентi.

|  |  |
| --- | --- |
|   | Қазақстан РеспубликасыҮкiметiнiң2002 жылғы 25 ақпандағыN 248 қаулысына2-қосымша |

 **Қазақстан Республикасы Yкiметiнiң кейбiр шешiмдерiне**
**енгiзiлетiн өзгерiстер**

      1. "Акционерлiк қоғамдар мен республикалық мемлекеттiк кәсiпорындардың (ұлттық компаниялардың) кейбiр мәселелерi туралы" Қазақстан Республикасы Үкiметiнiң 2001 жылғы 22 тамыздағы N 1098 қаулысына:

      1-тармақтағы "Қазақойл" ұлттық мұнай-газ компаниясы, "Мұнай мен Газ тасымалы" ұлттық компаниясы" деген сөздер алынып тасталсын.

      2. Күші жойылды - ҚР Үкіметінің 17.07.2023 № 602 қаулысымен.

      3. "Акциялардың мемлекеттiк пакеттерiне мемлекеттiк меншiктiң түрлерi және ұйымдарға қатысудың мемлекеттiк үлестерi туралы" Қазақстан Республикасы Үкiметiнiң 1999 жылғы 12 сәуiрдегi N 405 қаулысына (Қазақстан Республикасының ПҮКЖ-ы, 1999 ж., N 13, 124-құжат):

      Акцияларының мемлекеттiк пакеттерi мен үлестерi республикалық меншiкке жатқызылған акционерлiк қоғамдар мен шаруашылық серiктестiктердiң тiзбесiне:

      "Алматы қаласы" деген бөлiмде:

      реттiк нөмiрi 95-жол алынып тасталсын;

      реттiк нөмiрi 100-жол мынадай редакцияда жазылсын:

      "100. "ҚазМұнайГаз" ұлттық компаниясы" ЖАҚ".

      "Атырау облысы" деген бөлiмде реттiк нөмiрi 145-2-жол алынып тасталсын.

      4. "Республикалық меншiктегi ұйымдар акцияларының мемлекеттiк пакеттерi мен мемлекеттiк үлестерiне иелiк ету және пайдалану жөнiндегi құқықтарды беру туралы" Қазақстан Республикасы Үкiметiнiң 1999 жылғы 27 мамырдағы N 659 қаулысына:

      көрсетiлген қаулыға қосымшада:

      "Қазақстан Республикасының Энергетика және минералдық ресурстар министрлiгiне" деген бөлiмде:

      реттiк нөмiрi 16-жол алынып тасталсын;

      реттiк нөмiрi 17-жол мынадай редакцияда жазылсын:

      "17. "ҚазМұнайГаз" ұлттық компаниясы" ЖАҚ".

      реттiк нөмiрi 45-жол алынып тасталсын.

      5. "Жекешелендiруге жатпайтын мемлекеттiк меншiк объектiлерiнiң тiзбесi туралы" Қазақстан Республикасы Үкiметiнiң 2000 жылғы 24 қазандағы N 1587 қаулысына (Қазақстан Республикасының ПҮКЖ-ы, 2000 ж., N 43, 513-құжат):

      көрсетiлген қаулыға 2-қосымшада:

      реттiк нөмiрi 1-жол мынадай редакцияда жазылсын:

      "1. "ҚазМұнайГаз" ұлттық компаниясы" ЖАҚ (Астана қаласы) 100%";

      реттiк нөмiрi 2-жол алынып тасталсын.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК